ai4bharat/Pralekha huggingface dataset:
PIB Headquarters
ரூபே கார்ட் பயன்படுத்திய இல்லத்தரசிக்கு ரூ. 1 லட்சம் பரிசு - டிஜிட்டல் பணப்பரிவர்த்தனை ஊக்குவிப்பு திட்டத்தின் கீழ் வழங்கப்பட்டது
டிஜிட்டல் பணப்பரிவர்த்தனையை ஊக்குவிப்பதற்காக மத்திய அரசு அறிமுகப்படுத்திய அதிர்ஷ்டசாலி வாடிக்கையாளர் திட்டத்தின் கீழ் திருப்பூரை சேர்ந்த இல்லத்தரசிக்கு ரூ. 1 லட்சம் பரிசாக வழங்கப்பட்டுள்ளது.
29 வயது இளம் இல்லத்தரசி ஜெயந்தி திருப்பூரில் வசித்து வருகிறார். சமீபத்தில் தகவல் தொடர்பு முறைமை பிரிவில் முதுநிலை பொறியாளர் பட்டப் படிப்பில் சேர்ந்துள்ள இவருக்கு ஆறு வயதில் ஒரு அழகான மகளும் உள்ளார். இவரது கணவர் மென்பொருள் நிறுவனத்தில் பணிபுரிந்து வருகிறார்.
பணமதிப்பு இழப்பிற்கு பிறகு, டிஜிட்டல் முறையில் பணப்பரிவர்த்தனை மேற்கொள்ள சிரமபட்ட ஜெயந்தி, பண பழக்கத்தை விட்டுக்கொடுக்க தயங்கினார். டெபிட் கார்ட் பயன்படுத்தி வந்த ஜெயந்தியும் அவரது கணவரும் சமீபத்தில் ரூபே கார்ட் பயன்படுத்தி பொருட்கள் வாங்க ஆரம்பித்தனர். நாளடைவில் ஜெயந்தி பெரும்பான்மையான பணப்பரிவர்த்தனைகளை ரூபே கார்டு மூலம் மேற்கொண்டார்.
பிறகு, மத்திய அரசு அறிமுகப்படுத்திய அதிர்ஷ்டசாலி வாடிக்கையாளர் திட்டத்தின் கீழ் ஜெயந்தி தேர்வு செய்யப்பட்டு அவரது வங்கி கணக்கில் ரூ. 1 லட்சம் செலுத்தப்பட்டது.
இத்திட்டத்தின் கீழ் தான் தேர்வுசெய்யப்பட்டது தனக்கு பெரும் மகிழ்ச்சி அளிப்பதாக கூறிய ஜெயந்தி அனைத்து மக்களும் டிஜிட்டல் பரிவர்த்தனை முறைக்கு மாறவேண்டும் என்றும் அது நம் நாட்டிலிருந்து கருப்பு பணத்தை அகற்ற உதவும் என்றும் கூறினார்.
அறிவியல் மற்றும் தொழில்நுட்பத்துறை
30 மீட்டர் தொலைநோக்கி திட்டம்: நோபல் பரிசு பெற்றவருடன் இந்திய வானியலாளர்கள் கைகோர்ப்பு
ஹவாயில் உள்ள மௌனகேவில் நிறுவப்பட்டு வரும் முப்பது மீட்டர் தொலைநோக்கி திட்டத்தின் பின்புல உபகரணங்கள் மற்றும் சாத்தியமுள்ள அறிவியல் வாய்ப்புகளுக்காக பேராசிரியர் ஆன்ட்ரியா கெஸ் இந்திய வானியலாளர்களுடன் இணைந்து பணியாற்றினார். பிரபஞ்சத்தையும், அதன் ரகசியங்களையும் புரிந்து கொள்வதில் இந்தத் திட்டம் பேருதவி புரியும் என்று எதிர்பார்க்கப்படுகிறது.
பேராசிரியர் ஆன்ட்ரியா கெஸ் 2020-ஆம் ஆண்டு இயற்பியலுக்கான நோபல் பரிசை வென்றவர்.
நமது பால்வெளிக்கு நடுவில் அதிசயத்தக்க பொருளை கண்டுபிடித்ததில் குறிப்பிடத்தகுந்த பங்காற்றியதற்காக இயற்பியலுக்கான நோபல் பரிசை பேராசிரியர் ரோஜர் பென்ரோஸ், பேராசிரியர் ரெய்ன்ஹார்டு ஜென்ஸலுடன் பேராசிரியர் ஆன்ட்ரியா கெஸ் பகிர்ந்து கொண்டார்.
மேலும், அடுத்த தலைமுறை விண்வெளி ஆய்வகமான முப்பது மீட்டர் தொலைநோக்கித் திட்டத்துக்குத் தேவையான உபகரணங்கள் மற்றும் அறிவியல் திட்டங்களிலும் பேராசிரியர் கெஸ் ஆழ்ந்து ஈடுபட்டிருந்தார்.
இந்திய வானியற்பியல் நிறுவனத்தின் இயக்குநர் டாக்டர் அன்னப்பூரணி சுப்பிரமணியம், ஆர்யபட்டா ஆராய்ச்சி ஆய்வு நிறுவனத்தின் விஞ்ஞானி டாக்டர் சஷி பூஷன் பாண்டே உள்ளிட்டோருடன் முப்பது மீட்டர் தொலைநோக்கி திட்டத்துக்காக பேராசிரியர் கெஸ் இணைந்து பணியாற்றியுள்ளார்
முப்பது மீட்டர் தொலைநோக்கித் திட்டம் என்பது கால்டெக், கலிபோர்னியா, கனடா, ஜப்பான், சீனா ஆகிய நாடுகளை சேர்ந்த பல்கலைக்கழகங்கள் மற்றும் இந்தியா  ஆகியவற்றுக்கிடையேயான சர்வதேசக் கூட்டுத் திட்டமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1671685
----
(Visitor Counter : 286
நிதி அமைச்சகம்
2022 மார்ச்சில் தமிழகம் உள்ளிட்ட மாநிலங்களில் இது வரை இல்லாத அளவில் ஜிஎஸ்டி வசூல்
மார்ச் 2022-ல் மொத்த சரக்கு மற்றும் சேவை வரி  வருவாய் ரூ 1,42,095 கோடி ஆகும். இதில் மத்திய வரி  ரூ 25,830 கோடி, மாநில வரி  ரூ 32,378 கோடி, ஒருங்கிணைந்த வரி  ரூ 74,470 கோடி  செஸ் ரூ 9,417 கோடி  ஆகும்.
மார்ச் 2022-ல் மொத்த ஜிஎஸ்டி வசூல், ஜனவரி 2022ல் வசூலான ரூ 1,40,986 கோடி என்ற முந்தைய சாதனையை முறியடித்துள்ளது.
ஐஜிஎஸ்டியிலிருந்து சிஜிஎஸ்டிக்கு ரூ 29,816 கோடியையும், எஸ்ஜிஎஸ்டிக்கு ரூ 25,032 கோடியையும் அரசு வழங்கியுள்ளது. மேலும், மத்திய மற்றும் மாநிலங்கள்/யூனியன் பிரதேசங்களுக்கு இடையே 50:50 என்ற விகிதத்தில் தற்காலிக அடிப்படையில் ரூ 20,000 கோடி ஐஜிஎஸ்டியை மத்திய அரசு வழங்கியுள்ளது.
2022 மார்ச்சுக்கான வருவாய் கடந்த ஆண்டு இதே மாதத்தில் வசூலான ஜிஎஸ்டி வருவாயை விட 15% அதிகமாகவும், 2020 மார்ச் ஜிஎஸ்டி வருவாயை விட 46% அதிகமாகவும் உள்ளது.
தமிழ்நாட்டில் 2021 மார்ச்சில் ரூ 1,828 கோடியக இருந்த ஜிஎஸ்டி வருவாய், 2022 மார்ச்சில் ரூ 2,089 கோடியாக அதிகமாகி 14 சதவீத வளர்ச்சியை எட்டியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1812315
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மோடி அரசு தனது பணியாளர்களின் நலன் பேண உறுதி பூண்டுள்ளது; அவர்களுடைய குறைகளுக்கு நியாயமான முறையில் தீர்வு காணப்படும்: டாக்டர் ஜிதேந்திர சிங்.
வடகிழக்கு: மண்டல மேம்பாடு, பிரதமர் அலுவலகம், பணியாளர், பொதுமக்கள் குறைதீர்ப்பு, ஓய்வூதியம், அணு சக்தி மற்றும் விண்வெளி ஆகிய துறைகளுக்கான மத்திய இணை அமைச்சர்  டாக்டர் ஜிதேந்திர சிங் இன்று பணியாளர் மற்றும் பயிற்சித் துறை , நிர்வாக சீர்திருத்தம் மற்றும் பொதுமக்கள் குறைதீர்ப்புத் துறை  , ஓய்வூதியம் மற்றும் ஓய்வூதியர் நலன் துறை  ஆகிய மூன்று துறைகளைச் சேர்ந்த முதல் பிரிவு அதிகாரிகள் நிலையிலான அதிகாரிகள் வரையிலான பணியாளர்களுடன் காணொளி மாநாட்டின் மூலம் உரையாடினார். கோவிட் பெருந்தொற்று நோய்க் காலத்தில், இது போன்ற ஒரு நிகழ்வு நடப்பது இதுவே முதன் முறையாகும்.
மோடி அரசு தனது பணியாளர்கள் நலன் பேண எப்போதும் உறுதிபூண்டுள்ளது; அதிக அளவிலான உணர்வுப்பூர்வமான முறையில், அவர்கள் நலனில் எப்போதும் அக்கறை செலுத்துகிறது என்றும் டாக்டர் சிங் கூறினார். கோவிட்-19 நெருக்கடி காலத்தின் போது இல்லத்திலிருந்து பணிபுரிய வேண்டும் என்ற ஆணையைப் பின்பற்றி, 33 சதவிகிதம் பணியாளர்கள் மட்டுமே அலுவலகத்திற்கு வருகிறார்கள்; மற்றவர்கள் இல்லத்திலிருந்து பணிபுரிகிறார்கள் என்றும், இதுவே பணியாளர்களுக்கான நட்பார்ந்த சூழல் நிலவுவதற்கான மிகப்பெரிய சான்று என்று அவர் கூறினார். கடினமான இந்த காலகட்டத்தில், அமைச்சகத்தின் மூத்த அதிகாரிகள் மற்ற பணியாளர்களுக்கு பிரச்சினைகள் எதுவும் வராத வகையில், முன்னணியில் இருந்து வழிகாட்டுகிறார்கள் என்று அவர் கூறினார். துறைகளுக்கான பணிகளின் ஆக்கஅளவு அதிகரித்துள்ளது என்பது குறித்து திருப்தி தெரிவித்த அவர், பணி கலாச்சாரம் எங்கும் பாதிக்கப்படவில்லை என்றும் கூறினார்.
பொது முடக்கம் விலக்கிக் கொள்ளப்பட்ட பிறகு, பதவி உயர்வு உட்பட பணியாளர்கள் மற்றும் அதிகாரிகளின் குறைகள் குறித்து கவனத்தில் எடுத்துக்கொள்ளப்படும் என்றும் டாக்டர் கஜேந்திர சிங் உறுதியளித்தார். இந்த ஆண்டு ஜனவரி மாதம் 400க்கும் மேற்பட்ட பதவி உயர்வு ஆணைகள் வழங்கப்பட்டுள்ளதாகவும் அவர் தெரிவித்தார்.
(
பிரதமர் அலுவலகம்
பதவியேற்று ஓராண்டு நிறைவு செய்த குடியரசுத் தலைவருக்கு பிரதமர் வாழ்த்து
குடியரசுத் தலைவராக பதவியேற்று ஓராண்டு நிறைவு செய்துள்ள திரு. ராம் நாத் கோவிந்த்துக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“பதவியேற்று ஓராண்டு நிறைவு செய்துள்ள குடியரசுத் தலைவருக்கு வாழ்த்துகள். தனது ஞானத்தையும் பணிவையும் ஒவ்வொரு இந்தியனுக்கு அவர் அளித்துள்ளார். முக்கியமான கொள்கை விவகாரங்களையும் அவர் சிறப்பான முறையில் அறிந்து வைத்துள்ளார். இளைஞர்கள், விவசாயிகள் மற்றும் ஏழைகளுக்கு அதிகாரமளிப்பதில் குடியரசுத் தலைவர் விருப்பம் கொண்டவராகவும் திகழ்கிறார்” என அவர் கூறியுள்ளார்.
இளைஞர் நலன் மற்றும் விளையாட்டு அமைச்சகம்
மணிப்பூரில், மாநிலங்கள்மற்றும் யூனியன் பிரதேசங்களின் இளைஞர் நலன் மற்றும் விளையாட்டுக்கள் துறை அமைச்சர்களின் 'சிந்தனைக் கூட்டத்திற்கு' மத்திய விளையாட்டுக்கள் துறை அமைச்சர் தலைமை தாங்கவிருக்கிறார்
மத்திய இளைஞர் நலன் மற்றும் விளையாட்டுக்கள் துறை அமைச்சர் திரு அனுராக் சிங் தாக்கூர், ஏப்ரல் 24-25 தேதிகளில் மணிப்பூர் மாநிலம் இம்பாலில், மாநிலங்கள் மற்றும் யூனியன் பிரதேசங்களின் இளைஞர் நலன் மற்றும் விளையாட்டுக்கள் துறை அமைச்சர்களின் 2 நாள் 'சிந்தனைக் கூட்டத்திற்கு' தலைமை தாங்குகிறார்.
பல்வேறு மாநிலங்கள், யூனியன் பிரதேசங்கள் மற்றும் இளைஞர் நல அமைச்சகம் ஆகியவற்றில் இருந்து 100க்கும் மேற்பட்ட அழைப்பாளர்கள் தனித்துவம் வாய்ந்த இரண்டு நாள் சிந்தனைக் கூட்டத்தில் கலந்து கொண்டு, இந்தியாவை மிகப்பெரிய விளையாட்டு சக்திகளில் ஒன்றாக மாற்றுவது குறித்தும் தேசத்தை மிகச் சிறந்த வளர்ச்சிப் பாதைக்கு இட்டுச் செல்வது குறித்தும் தங்கள் கருத்துகளையும் யோசனைகளையும் முன்வைப்பார்கள். ஆளுமை மேம்பாடு மற்றும் தேசத்தைக் கட்டியெழுப்புதல், அதாவது இளைஞர்களை பல்வேறு தேசக்கட்டுமான நடவடிக்கைகளில் ஈடுபடுத்துவதன் மூலம் அவர்களின் ஆளுமையை மேம்படுத்துதல் ஆகிய நோக்கங்களுக்காக செயல்படுவது குறித்தும் கலந்துரையாடல் நடைபெறும்.
கடந்த ஆண்டு ஜூன் மாதத்தில், மத்திய அமைச்சர், திரு அனுராக் சிங் தாக்கூர், குஜராத்தின் கெவாடியாவில் மாநிலங்கள் மற்றும் யூனியன் பிரதேசங்களின் இளைஞர் நலன் மற்றும் விளையாட்டுக்கள் துறை அமைச்சர்களின் இரண்டு நாள் தேசிய மாநாட்டிற்குத் தலைமை தாங்கினார். அந்த அமர்வில், மாநிலங்கள் மற்றும் யூனியன் பிரதேசங்களில் விளையாட்டுத் துறையை எவ்வாறு முன்னெடுத்துச் செல்வது என்பதற்கான வழிகள் மற்றும் திட்டங்கள் பற்றி விவாதித்தனர்.
பிரதமர் அலுவலகம்
ஜெய்ப்பூர் மகாகேல் பங்கேற்பாளர்களிடையே பிப்ரவரி 5-ஆம் தேதி பிரதமர் உரையாற்றுகிறார்
பிரதமர் திரு நரேந்திர மோடி, ஜெய்ப்பூர் மகாகேல் பங்கேற்பாளர்களிடையே 2023 பிப்ரவரி 5 ஆம் தேதி பிற்பகல் 1 மணிக்கு காணொலிக் காட்சி வாயிலாக உரையாற்றுகிறார்.
ஜெய்ப்பூர் மகாகேல் என்ற விளையாட்டு விழா 2017 ஆம் ஆண்டுமுதல் ஜெய்ப்பூர் ஊரகத் தொகுதி மக்களவை உறுப்பினர் திரு ராஜ்யவர்தன் சிங் ரத்தோரால் ஜெய்ப்பூரில் ஏற்பாடு செய்யப்பட்டு நடத்தப்பட்டு வருகிறது.
இந்த ஆண்டு மகாகேல், கபடிப் போட்டியில் கவனம் செலுத்துகிறது. இந்த ஆண்டு இது தேசிய இளைஞர் தினமான ஜனவரி 12, 2023 அன்று தொடங்கியது. இதில் 450-க்கும் மேற்பட்ட கிராம ஊராட்சிகள், நகராட்சிகள் மற்றும் ஜெய்ப்பூர் ஊரக மக்களவைத் தொகுதிக்கு உட்பட்ட 8 சட்டபேரவைத் தொகுதிகளின் அனைத்து பகுதிகளில் இருந்தும் 6400- க்கும் மேற்பட்ட இளைஞர்கள் மற்றும் விளையாட்டு வீரர்கள் பங்கேற்றுள்ளனர். மகாகேல் அமைப்பு, ஜெய்ப்பூர் பகுதியில் உள்ள இளைஞர்களின் விளையாட்டுத் திறமையை வெளிப்படுத்த ஒரு வாய்ப்பை வழங்குகிறது. அத்துடன் விளையாட்டை ஒரு எதிர்கால வாழ்க்கைத் தேர்வாக தேர்வு செய்ய அவர்களை ஊக்குவிக்கிறது.
------------
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
குறைந்தபட்ச ஆதரவு விலை குறைக்கப்படும் என வெளியான செய்திக்கு திரு. நிதின் கட்கரி மறுப்பு.
உணவு தானியங்களுக்கான குறைந்தபட்ச ஆதரவு விலை குறைக்கப்பட வாய்ப்புள்ளது என தாம் கூறியதாக சில ஊடகங்களில் வெளியான செய்தியை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு. நிதின் கட்கரி திட்டவட்டமாக மறுத்துள்ளார். இத்தகைய செய்திகள் தவறானவை மட்டுமல்லாமல் விஷமத்தனமானவை என்றும் அவர் கூறியுள்ளார். இது தொடர்பாக திரு.கட்கரி வெளியிட்டுள்ள அறிக்கையில், தாம் எப்போதும், நெல், கோதுமை, கரும்பு போன்ற பயிர்களுக்கு மாற்றுப் பயிர்களைப் பயிரிடுவது உள்ளிட்ட விவசாயிகள் வருமானத்தை அதிகரிக்கும் பல்வேறு வழிவகைகளைக் கண்டறிய வேண்டும் என்று உறுதியாக இருப்பதுடன், அதற்காக வலியுறுத்தியும் வந்துள்ளதாகக் குறிப்பிட்டுள்ளார். குறைந்தபட்ச ஆதரவு விலை அறிவிக்கப்பட்ட போது, தாம் உடனிருந்ததாகவும், எனவே, அதைக் குறைக்க வேண்டும் என தாம் கூறும் பேச்சுக்கே இடமில்லை என்றும் அமைச்சர் உறுதிபடத் தெரிவித்துள்ளார்.
விவசாயிகளுக்கு சிறப்பான வருமானத்தை அளிக்க வேண்டும் என்பது எப்போதும் மத்திய அரசின் முன்னுரிமையாக இருந்துள்ளது என்று கூறியுள்ள அவர், அதே உணர்வுடன் தான் குறைந்தபட்ச ஆதரவு விலை உயர்த்தப்பட்டது என்று தெரிவித்துள்ளார். விவசாயிகளுக்கு நல்ல விலை கிடைக்க, பயிர் சாகுபடி முறையை மாற்றும் வாய்ப்புகளைக் கண்டறிவது அவசியம் என அவர் மேலும் கூறியுள்ளார். எடுத்துக்காட்டாக, இந்தியா சமையல் எண்ணெய் இறக்குமதிக்காக ரூ. 90,000 கோடி செலவிட்டு வருவதாகவும், அதனால், எண்ணெய் வித்துக்கள் சாகுபடி செய்தால், பிரகாசமான முன்னேற்றம் உள்ளது என்றும் அவர் கூறியுள்ளார். இதேபோல, அரிசி, கோதுமை, சோளம் ஆகியவற்றிலிருந்து எத்தனால் தயாரிப்பது, விவசாயிகளுக்கு அதிக ஆதாயம் வழங்குவதுடன், இறக்குமதி செலவையும் வெகுவாகக் குறைக்கும் என்று அவர் தெரிவித்துள்ளார். இது தவிர, இத்தகைய உயிரி எரிபொருள்கள் சுற்றுச்சூழலுக்கு ஏற்றவை என்று திரு.கட்கரி சுட்டிக்காட்டியுள்ளார்.
(Visitor Counter : 189
வணிகம் மற்றும் தொழில்துறை அமைச்சகம்
வேளாண் ஏற்றுமதியை ஊக்குவிக்க ஏற்றுமதி வளம் உள்ள 50 வேளாண் பொருட்களுக்கு மத்திய அரசு அமைப்பை உருவாக்கியுள்ளது
இந்தியாவின் வேளாண் ஏற்றுமதி 2021-22-ல் 50 பில்லியன் அமெரிக்க டாலரை தாண்டியுள்ளது. பெருந்தொற்று ஏற்படுத்திய சவால்களுக்கு இடையிலும் இந்த சாதனை படைக்கப்பட்டுள்ளது. மத்திய வர்த்தகம் மற்றும் தொழில் அமைச்சகத்தின் கீழ் இயங்கும் வேளாண் மற்றும் பதனிடப்பட்ட உணவு பொருட்கள் ஏற்றுமதி மேம்பாட்டு ஆணையம்  வேளாண் மற்றும் பதனிடப்பட்ட உணவுப்பொருட்களை 25.6 பில்லியன் டாலர் அளவுக்கு ஏற்றுமதி செய்து வரலாறு படைத்துள்ளது. இது இந்தியாவின் மொத்த வேளாண் பொருட்கள் ஏற்றுமதியில் 51 சதவீதமாகும்.
மேலும் இந்த ஆணையம் 23.7 பில்லியன் டாலர் என்ற இலக்கை விஞ்சி சாதனை படைத்துள்ளது. கடந்த இரண்டு ஆண்டுகளாக படைக்கப்பட்டுள்ள இந்த சாதனை, பிரதமர் திரு நரேந்திர மோடியின் விவசாயிகளின் வருமானத்தை அதிகரிக்கும் தொலைநோக்கை நோக்கிய நடவடிக்கையாகும்.
அரிசி, பால் பண்ணைப் பொருட்கள், உணவு தானியங்கள், பருப்பு வகைகள், கோதுமை, காய்கறிகள், பழங்கள், தோட்டக்கலைப் பொருட்கள், முந்திரி, பதனிடப்பட்ட இறைச்சி வகை உள்ளிட்ட வேளாண் பொருட்கள் மற்றும் அதனுடன் சார்ந்த பொருட்கள் அதிகபட்சமாக பங்களாதேஷ், ஐக்கிய அரபு அமீரகம், வியட்நாம், அமெரிக்கா, நேபாளம், மலேசியா, சவூதி அரேபியா, இந்தோனேசியா, ஈரான், எகிப்து ஆகிய நாடுகளுக்கு ஏற்றுமதி செய்யப்பட்டது.
ஏற்றுமதிக்கு மிகவும் அதிக வாய்ப்புள்ள மேலும் 50 வேளாண் பொருட்களுக்கு மத்திய அரசு அமைப்பை உருவாக்கியுள்ளதாக ( ஏபிஇடிஏ தலைவர் டாக்டர் எம் அங்கமுத்து கூறியுள்ளார்.
மேலும் கூடுதல் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1815164
பாதுகாப்பு அமைச்சகம்
கப்பற்படைக் கமாண்டர்களின் மாநாடு 21/2
2021-ஆம் ஆண்டுக்கான கப்பற்படைக் கமாண்டர்களின் தளபதிகளின் இரண்டாவது மாநாடு புதுதில்லியில் அக்டோபர் 18 முதல் 22 வரை நடைபெற உள்ளது. ராணுவ உத்திகள் நிலையில், முக்கியமான கடல்சார்ந்த விஷயங்கள் பற்றி விவாதிக்கவும் நிறுவன ரீதியான அமைப்பின் மூலம் அரசின் 5த்த அதிகாரிகளுடன் கலந்துரையாடலும் கப்பற்படைக் கமாண்டர்களுக்கு இந்த மாநாடு ஒரு மேடையாக இருக்கிறது. இந்த மண்டலத்தில் விரைந்து மாறி வரும் நிலைமை காரணமாக இந்த மாநாடு பல வகையில் முக்கியத்துவம் வாய்ந்ததாகவும் குறிப்பிடத்தகுந்ததாகவும் அமைகிறது.
இந்த மாநாட்டின் போது தேசப்பாதுகாப்பு தொடர்பான விஷயங்கள் குறித்து கப்பற்படைக் கமாண்டர்களிடையே உரையாற்றும் மாண்புமிகு பாதுகாப்பு அமைச்சர் திரு ராஜ்நாத் சிங் அவர்களுடன் கலந்துரையாடுவார்.
கடந்த சில மாதங்களில் இந்திய கடற்படையால் மேற்கொள்ளப்பட்ட செயல்பாடுகள், போக்குவரத்து நடைமுறைகள், மனிதவள மேம்பாடு பயிற்சி, நிர்வாக செயல்பாடுகள் ஆகியவைக் குறித்தும் முக்கிய முன்முயற்சிகளுக்கான எதிர்காலத் திட்டங்கள் குறித்தும் கப்பற்படைத் தலைமை தளபதி மற்றும் கப்பற்படைக் கமாண்டர்கள் விவாதித்து ஆய்வு நடத்த உள்ளனர்.
ராணுவத் தலைமை தளபதி இந்திய ராணுவத்தின் தளபதிகள், இந்திய விமானப்படைத் தளபதி ஆகியோரும் செயல்பாட்டுச்சூழல் முப்படைகளின் ஆற்றலை அதிகரிப்பதற்கான வழிவகைகள் பற்றி கப்பற்படைக் கமாண்டர்களுடன் கலந்துரையாட உள்ளனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764369
------
(Visitor Counter : 152
சமூக நிதி மற்றும் அதிகாரமளித்தல் அமைச்சகம்
துப்புரவுப் பணியாளர்களுக்கான தேசிய ஆணையத்தின் பதவிக்காலம் மூன்றாண்டுகளுக்கு நீட்டிப்பு – மத்திய அமைச்சரவை ஒப்புதல்
துப்புரவுப் பணியாளர்களுக்கான தேசிய ஆணையத்தின் பதவிக் காலத்தை, 31.03.2019 -லிருந்து மூன்றாண்டுகளுக்கு நீட்டிப்பதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்த ஆணையம், துப்புரவுப் பணியாளர்களுக்கான தேசிய ஆணையச் சட்டம் 1993 –ன் கீழ், 1993 ஆம் ஆண்டு அமைக்கப்பட்டது. துவக்கத்தில் 31.03.1997 வரை இதன் பதவிக்காலம் இருந்தது. பின்னர், அது 31.03.2002 வரையிலும், பிறகு 29.02.2004 வரையிலும் நீட்டிக்கப்பட்டது. 29.02.2004 அன்று இந்தச் சட்டம் காலாவதியானது. அதற்கு பிறகு, துப்புரவுப் பணியாளர்களுக்கான தேசிய ஆணையம், நாடாளுமன்ற சட்டத்தின் மூலம் இல்லாமல் உருவாக்கப்பட்ட அமைப்பாக கருதப்பட்டு, அதன் பதவிக்காலம் நீட்டிக்கப்பட்டு வருகிறது. இந்த ஆணையத்தின் தற்போதைய பதவிக் காலம் 31.03.2019 வரையாகும்.
பிரதமர் அலுவலகம்
நவம்பர் 21-ஆம் தேதி நடைபெற உள்ள பண்டித தீன்தயாள் பெட்ரோலியம் பல்கலைக்கழகத்தின் எட்டாவது பட்டமளிப்பு விழாவில் பிரதமர் பங்கேற்கிறார்
பிரதமர் திரு நரேந்திர மோடி, நவம்பர் 21-ஆம் தேதி காலை 11 மணிக்கு நடைபெற உள்ள காந்திநகர் பண்டித தீன்தயாள் பெட்ரோலியம் பல்கலைக்கழகத்தின் எட்டாவது பட்டமளிப்பு விழாவில் காணொலி வாயிலாகக் கலந்துகொள்கிறார். இந்த விழாவில் சுமார் 2600 மாணவர்கள் தங்களது பட்டங்களைப் பெறுவார்கள்.
பட்டமளிப்பு விழாவின்போது, 45 மெகாவாட் உற்பத்தித் திறன் கொண்ட சூரிய ஒளி மின்சக்தியைத் தயாரிக்கும் ஆலை மற்றும் நீர் மேலாண்மை மையம் ஆகியவற்றிற்கு பிரதமர் அடிக்கல் நாட்டுகிறார். மேலும், பண்டித தீன்தயாள் பெட்ரோலியம் பல்கலைகழகத்தில் ‘தொழில்நுட்ப தொழில்களுக்கு வழிபடுவதற்கான மையம்', ‘மொழிபெயர்ப்பு ஆராய்ச்சி மையம்' மற்றும் ‘விளையாட்டு வளாகம்' ஆகியவற்றை விழாவின் போது பிரதமர் திறந்து வைப்பார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
லடாக் பகுதியின் தேவைகளைப் பூர்த்தி செய்வதில் பிரதமர் உறுதி: மத்திய அமைச்சர் டாக்டர் ஜிதேந்திர சிங்
லே லடாக் தன்னாட்சி மலை மேம்பாட்டு கவுன்சிலின் தலைவர் திரு டாஷி கியால்சன் மற்றும் பாரதிய ஜனதா கட்சியின் பாராளுமன்ற உறுப்பினர் திரு ஜம்யங் ட்செரிங் நம்கியால் ஆகியோர் தலைமையிலான குழுவினர் மத்திய வடகிழக்கு மாகாணங்கள் வளர்ச்சிக்கான இணை அமைச்சர்  டாக்டர் ஜிதேந்திர சிங்கை இன்று சந்தித்துப் பேசினர்.
இந்தக் குழுவினருடன் பேசிய அமைச்சர், லடாக் மற்றும் இதர பகுதிகளின் தேவைகளை நிறைவேற்ற பிரதமர் திரு நரேந்திர மோடி அதிக முக்கியத்துவம் வழங்கி வருவதாகக் கூறினார். பிரதமர் திரு மோடியின் அரசு, முதன்முறையாக லடாக்கில் ஒரு பல்கலைக்கழகம், மருத்துவக் கல்லூரி மற்றும் பொறியியல் கல்லூரியை அமைப்பதற்கு அனுமதி வழங்கி இருப்பதாக அவர் தெரிவித்தார்.
அறிவியல் மற்றும் தொழில்நுட்ப அமைச்சகமும் லடாக் நிர்வாகமும் இணைந்து லடாக் பகுதியில் அறிவியல் மற்றும் தொழிலக ஆய்வு மன்றத்தை  நிறுவுவதற்கான இடத்தை கண்டறிந்து உள்ளதாக அமைச்சர் டாக்டர் ஜிதேந்திர சிங் கூறினார். சூரிய ஒளி சக்தியில் இயங்கும் பிரம்மாண்ட திட்டம் லடாக் பகுதியில் உருவாக்கப்பட்டு வருவதாகவும், இதன் மூலம் அந்தப் பகுதியில் வாழும் மக்களுக்குப் போதிய மின்சாரமும் எரிசக்தியும் கிடைப்பதை உறுதி செய்ய முடியும் என்றும் அவர் தெரிவித்தார்.
பிரதமர் திரு நரேந்திர மோடி அறிவித்தபடி கார்பனை சமன்படுத்துவது தொடர்பான கொள்கையும் திட்ட அறிக்கையும் தயாரிக்கப்பட்டு வருவதாக அவர் குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1672337
------
(Visitor Counter : 90
மின்னணு மற்றும் தகவல் தொழில்நுட்பம்
‘ஜி20 டிஜிட்டல் பொருளாதாரப் பணிக்குழுவின்’ மூன்றாவது கூட்டம் 2023 ஜூன் 14 அன்று நிறைவடைந்தது
‘ஜி20 டிஜிட்டல் பொருளாதாரப் பணிக்குழுவின்’ மூன்றாவது கூட்டம் 2023 ஜூன் 14 அன்று புனேவில் நிறைவடைந்தது. உலகளாவிய பொதுவான டிஜிட்டல் கட்டமைப்பு உச்சிமாநாடு, உலகளாவிய பொதுவான டிஜிட்டல் கட்டமைப்புக் கண்காட்சி ஆகியவை இந்த 3 நாள் கூட்டத்தில் முக்கிய அம்சங்களாக இருந்தன. ஜி-20 நாடுகளின் பிரதிநிதிகள், விருந்தினர் நாடுகள் மற்றும் சர்வதேச அமைப்புகளின் பிரதிநிதிகள் சந்திப்பு நடைபெற்றது.
ஜூன் 12, 13 தேதிகளில் நடைபெற்ற உலகளாவிய பொதுவான டிஜிட்டல் கட்டமைப்பு உச்சிமாநாட்டில் 250-க்கும் அதிகமான பிரதிநிதிகள் நேரடியாக கலந்து கொண்டனர். இவர்களில் 50 நாடுகளைச் சேர்ந்த 150 பிரதிநிதிகளும் அடங்குவர். 200-க்கும் அதிகமானோர் காணொலிக் காட்சி மூலம் கலந்துகொண்டனர். இந்தப் பணிக் குழுக் கூட்டத்தின் போது வெற்றிகரமான டிஜிட்டல் தேர்வுகள் அமலாக்கத்தைப் பகிர்ந்து கொள்வது தொடர்பாக அமெரிக்கா, சியரா லியோன், சுரிநாம், ஆன்ட்டிகுவா, பர்புடா ஆகிய நாடுகளுடன் இந்தியா புரிந்துணர்வு ஒப்பந்தத்தில் கையெழுத்திட்டது.
இந்த பொதுவான டிஜிட்டல் கட்டமைப்பு உச்சிமாநாட்டில் உலகளாவிய 60 நிபுணர்கள் பங்கேற்று 10 முக்கியமான அமர்வுகளில் கருத்துப் பரிமாற்றம் செய்தனர். இந்த அமர்வுகளில் பதிவு செய்யப்பட்டவற்றை https://www.indiastack.global/global-dpi-summit/ என்ற இணையதளத்தில் காணலாம்.
ஜூன் 12 முதல் 14 வரை உலகளாவிய பொதுவான டிஜிட்டல் கட்டமைப்புக் கண்காட்சி நடைபெற்றது. டிஜிட்டல் அடையாளம், விரைவு பணப்பரிவர்த்தனை, டிஜிலாக்கர், மண்வள அட்டை, தேசிய இ-வேளாண் சந்தை, டிஜிட்டல் முறையில் மொழிமாற்றம் போன்ற 14 அனுபவத் தளங்களில் டிஜிட்டல் கட்டமைப்பின் வெற்றிகரமான அமலாக்கம் இந்தக் கண்காட்சியில் இடம் பெற்றிருந்தன. புனே நகரைச் சேர்ந்த தொழில்முறையாளர்கள், இளைஞர்கள், மூத்த குடிமக்கள், உள்பட ஏராளமானோர் இந்தக் கண்காட்சியைப் பார்வையிட்டனர்.
டிஜிட்டல் பொருளாதாரப் பணிக்குழுவின் நான்காவது கூட்டம் மற்றும் டிஜிட்டல் பொருளாதார அமைச்சர்களின் கூட்டத்தை 2023 ஆகஸ்ட் மாதத்தில் பெங்களூருவில் நடத்த திட்டமிடப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1932370
தகவல் மற்றும் ஒலிபரப்பு அமைச்சகம்
நியூஸ் ஆன் ஏர் செயலியில், ரேடியோ நிகழ்ச்சிகளின் நேரடி ஒலிபரப்பின் உலகளாவிய தரப்பட்டியல்: ஆஸ்திரேலியா, இங்கிலாந்தில் முன்னேற்றம்
நியூஸ்ஆன்ஏர் செயலியில் ஒலிபரப்பப்படும் அகில இந்திய ரேடியோ நிகழ்ச்சிகளின் உலகளாவிய தரவரிசை பட்டியலில் ஆஸ்திரேலியா 2ம் இடத்துக்கும், பிஜி 4-வது இடத்துக்கும், இங்கிலாந்து 3-வது இடத்துக்கும் முன்னேறியுள்ளன.
தரவரிசை பட்டியலில் முக்கிய மாற்றமாக கொடைக்கானல் அகில இந்திய வானொலி, 8வது இடத்திலிருந்து 6வது இடத்துக்கு முன்னேறியுள்ளது. ரெயின்போ கன்னடா காமன்பிலு, தமிழ் அகில இந்திய வானொலியை பின்னுக்கு தள்ளி 10வது இடத்துக்கு முன்னேறியுள்ளது.
எப்.எம் கோல்ட் தில்லி மற்றும் எப்.எம் ரெயின்போ தில்லி ஆகியவை தெற்கு பசிபிக்-ன் குக் தீவில் பிரபலமாக உள்ளன. கன்னடா அகில இந்திய வானொலி, அமெரிக்கா, இங்கிலாந்து, கனடா மற்றும் ஆஸ்திரேலியா போன்ற நாடுகளின் விருப்ப சேனலாக உள்ளது. விவித் பாரதி, பஞ்சாபி அகில இந்திய வானொலி ஆகிய சேனல்கள் பாகிஸ்தானில் மிக பிரபலமாக உள்ளன. ஐக்கிய அரபு எமிரேட்ஸ், குவைத், சவுதி அரேபியா, ஓமன், பஹ்ரைன் மற்றும் கத்தாரில் அகில இந்திய வானொலியின் மலையாள சேனல் தரவரிசை பட்டியலில் முதல் இடத்தை பிடித்துள்ளது.
நியூஸ் ஆன் ஏர் செயலியில் அகில இந்திய வானொலியின் 230 சேவைகள் நேரடியாக ஒலிபரப்பப்படுகின்றன. இதை இந்தியாவில் மட்டும் அல்லாமல் உலகளவில் 85-க்கும் மேற்பட்ட நாடுகளில் 8000 நகரங்களில் மக்கள் கேட்கின்றனர்.
முன்னணி நாடுகளில் அகில இந்திய வானொலியின் நேரடி நிகழ்ச்சிகள் தரவரிசை பட்டியலில் இடம்பெற்றுள்ளதை கீழ்கண்ட இணைப்பில் விரிவாக காணலாம். இந்த தரவரிசை கணக்கீடு 2 வாரங்களுக்கு ஒரு முறை மேற்கொள்ளப்படுகிறது. இந்த தரவுகளில் இந்தியா சேர்க்கப்படவில்லை.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1738079
-----
(Visitor Counter : 186
பிரதமர் அலுவலகம்
தேசிய ஒருமைப்பாட்டுக்காக பாடுபடுவோருக்கு சர்தார் பட்டேல் பெயரில் விருது வழங்கப்படும் என பிரதமர் அறிவிப்பு
கெவாடியாவில் நேற்று நடைபெற்ற டிஜிபிக்கள் / ஐஜிக்கள் மாநாட்டில் பங்கேற்ற பிரதமர் திரு. நரேந்திர மோடி, தேசிய ஒருமைப்பாட்டுக்காக பாடுபடுவோருக்கு சர்தார் பட்டேல் பெயரில் விருது வழங்கப்படும் என அறிவித்துள்ளார். தேசிய ஒருமைப்பாட்டை மேலும் பலப்படுத்துவதற்கான முயற்சியில் சிறப்பாக ஈடுபடுவோருக்கு இந்த விருது வழங்கப்படவுள்ளது.
“இந்தியாவை ஒருங்கிணைப்பதற்காக தமது வாழ்நாள் முழுவதையும் அர்ப்பணித்தவர் சர்தார் பட்டேல். எனவே, தேசிய ஒருமைப்பாட்டுக்காக சர்தார் பட்டேல் பெயரில் விருது வழங்குவது, அவருக்கு செலுத்தப்படும் சிறந்த மரியாதையாக அமைவதுடன், இந்தியாவின் ஒற்றுமை மற்றும் தேசிய ஒருமைப்பாட்டை மேலும் பலப்படுத்துவதற்காக ஏராளமானோர் பாடுபடுவதற்கு ஒரு உந்துசக்தியாக அமையும்” என்று பிரதமர் தெரிவித்துள்ளார்.
சிறப்பு சேவைகள் மற்றும் கட்டுரைகள்
துறைமுகங்கள், கப்பல் மற்றும் நீர்வழித் துறை செயலர் டி.கே.ராமச்சந்திரன் பல்வேறு திட்டங்களைத் தொடங்கி வைத்து வ.உ.சி துறைமுகத்தின் செயல்திறனை மதிப்பாய்வு செய்தார்
தூத்துக்குடியில் உள்ள வ.உ.சிதம்பரனார் துறைமுக ஆணையத்தில் துறைமுகங்கள், கப்பல் மற்றும் நீர்வழித் துறை அமைச்சகத்தின் செயலாளர் திரு.டி.கே.ராமச்சந்திரன் இரண்டு நாட்கள் செப்டம்பர்  ஆய்வு மேற்கொண்டார்.
05.09.2023 அன்று சுதந்திரப் போராட்ட வீரர் வ.உ.சிதம்பரனாரின் 152-வது பிறந்தநாளை முன்னிட்டு அவரது திருவுருவச் சிலைக்கு மாலை அணிவித்து மரியாதை செலுத்தினார்.
துறைமுக ஊழியர்கள் மற்றும் ஓய்வூதியதாரர்களுக்காக தூத்துக்குடி நகரில் செயல்பட்டு வரும் துறைமுக மருந்தகத்தில் விரிவாக்கப்பட்ட வார்டுகள் மற்றும் மருந்தகம், துறைமுகத்தின் பல்வேறு இடங்களில் அமைந்துள்ள ஐந்து மின்னணு வாகன சார்ஜிங் நிலையங்கள் மற்றும் துறைமுக தோட்டத்தில் புதுப்பிக்கப்பட்ட மத்திய தொழில் பாதுகாப்புப் படை  கட்டிடம் ஆகியவற்றையும் திரு டி.கே.ராமச்சந்திரன் திறந்து வைத்தார்.
துறைமுகப் பகுதியில் உள்ள ஏழை எளிய மக்களுக்கு சமூக அர்ப்பணிப்பை விரிவுபடுத்தும் வகையில், ரூ.1.5 கோடி மதிப்பீட்டில் நிறுவப்பட்ட துறைமுக தொடக்கப் பள்ளிக்கு 7 வகுப்பறைகள், சுய கற்றல் உபகரணங்கள், கலாச்சார மையம் மற்றும் விளையாட்டு பகுதியுடன் கூடிய புதிய கட்டிடம் தலைவர் திரு. பிமல் குமார் ஜா முன்னிலையில் அவரால் திறந்து வைக்கப்பட்டது. வ.உ.சி துறைமுக அதிகாரசபை. மேலும், 5 மெகாவாட் சூரிய மின் உற்பத்தி நிலையம் மற்றும் 2 மெகாவாட் திறன் கொண்ட காற்றாலைப் பண்ணைத் தளத்தையும் அவர் பார்வையிட்டார்.
வ.உ.சி. துறைமுக ஆணையத்தின் தலைவர் திரு. பிமல் குமார் ஜா மற்றும் துறைமுகத்தின் மூத்த அதிகாரிகளுடன் துறைமுகத்தின் செயல்பாடுகள் மற்றும் துறைமுகத்தில் நடைபெற்று வரும் பல்வேறு திறன் மேம்பாட்டுத் திட்டங்களின் முன்னேற்றம் குறித்தும் செயலாளர் ஆய்வு செய்தார். துறைமுகத்தில் மேற்கொள்ளப்பட்டு வரும் திட்டங்கள் குறித்து துறைமுக பயனாளர்களுடனான கூட்டத்திற்கும் அவர் தலைமை தாங்கினார்.